দিনের ব্যস্ত সময়ে পটনার যে কোনও ব্যাঙ্কে চলে যান। তিলধারণের জায়গা নেই। মানুষের লম্বা লাইনটা বাড়াতে বাড়তে এত দূর পর্যন্ত বিস্তৃত হয়েছে যে তার শেষমাথা খুঁজে পাওয়াটাই কঠিন। অথচ, পটনায় আইসিআইসিআই ব্যাঙ্কের এই শাখায় চলে আসুন, অবাক হতেই হবে। চারিদিকে দু’একটা মানুষ এবং ব্যাঙ্ককর্মীদের ছাড়া কাউকেই দেখতে পাবেন না। তার মানে এমনটা নয় যে এখানে কোনও টাকা নেই। এই ব্যাঙ্কে টাকা ভর্তি হয়ে পড়ে রয়েছে। ব্যাঙ্ক লাগোয়া যে এটিএম আছে তাতেও গাদাগাদা নোট। তবু, ভুলেও টাকা তুলতে কেউ পা রাখছেন না এই ব্যাঙ্কে। এমনকী, আইসিআইসিআই-এর গ্রাহকরাও টাকা তুলতে আসছেন না।  
আরও পড়ুন... 
মোদীর ডিজিটাল টিমকে চিনে নিন, নোটবাতিলের মতো আরও বড় পরিকল্পনা আছে এঁদের 
১৫ দিনে উদ্ধার হওয়া ২২৭ কোটি কালো টাকা কত লক্ষ মানুষের দুর্ভোগ বাড়াল?
এমন ঘটনায় সকলেই অবাক। টাকা থাকার সত্ত্বেও আইসিআইসিআই ব্যাঙ্কের এই শাখায় ভিড় না থাকার কারণটা যথেষ্টই অবাক করে দেওয়ার মতো। কারণ, এই ব্যাঙ্কে ২০০০ টাকার নোট ছাড়া আর কিছুই পাওয়া যাচ্ছে না। কিন্তু, ২০০০ টাকার নোট নিতে কেউ এই ব্যাঙ্কে আসতে চান না। এঁদের সকলেরই যুক্তি ২০০০ টাকার অঙ্কের নোট কে খুচরো করে দেবে? গোটা ২০০০ টাকার নোট মানে বিস্তর সমস্যা। তাই, কোনও মানুষই ২০০০ টাকা নেওয়ার জন্য আইসিআইসিআই-এর এই শাখায় আসতে চাইছেন না। অন্য ব্যাঙ্কে ২০০০ টাকার নোটের সঙ্গে সঙ্গে ৫০০ টাকার নোটও পাওয়া যাচ্ছে। গ্রাহকদের যুক্তি, বাজারের সবজিওয়ালা, মাছওয়ালারাও ২০০০ নোট নিতে চাইছে না। তাই সমস্যা বাড়িয়ে কোনও লাভ নেই বলেই তাঁদের দাবি। অগত্যা প্রায় মাছি তাড়ানোর অবস্থা এই শাখার।